Gran Canaria on silmapaistvalt vaheldusrikka ja kauni loodusega paik. Niiskema ja pisut jahedama kliimaga põhjaosas on taimestik rohelisem ja lopsakam, vahelduvad mäed ja orud, mäekülgi katavad kaktuselised ja unikaalsed kanaari männi metsad. Lõunaosa on aga soojem ja päikesepaistelisem ning sobib oma kaunite liivarandadega suurepäraselt ranna- ning veemõnude nautimiseks.  Gran Canaria  kuurortid on aktiivne Playa del Ingles, tema külje all asuv rohelusse uppuv rahulik Maspalomas ja kaunis Puerto Rico.  Playa del Ingles on tuntuima ja ka aktiivseima ööeluga kuurort saare lõunaosas, mille plussiks on ligi 6 km pikkune liivarand ja maalilised liivadüünid.  Maspalomas on vaiksem ja hubasem kuurort, kus on suur valik stiilseid 4*-5* hotelle ja heatasemelisi bangalo-komplekse. Asub vaid mõne kilomeetri kaugusel Plata del Ingles`st. Maspalomas`es on palju ja erineva hinnaklassiga restorane, kohvikuid ning elava muusikaga baare otse rannapromenaadil. Maalilised liivadüünid vaid jalutuskäigu kaugusel!  Puerto Rico on moodne turismikeskus, mis asub mäenõlvadel, Playa del Inglesist umbes 20 km kaugusel. Linnakeses on kaunis jahisadam. Puerto Rico on ideaalne aktiivseks puhkuseks - purjetamine, tennis, keegel, surfamine, veesuusatamine ja sukeldumine. Lisaks suur valik erinevaid söögi- ja ajaveetmiskohti.